Fredag aften tænder Salling sin julebelysning på facaden.

Det er i aften, Salling tænder de 500.000 julelys på stormagasinets facade på Nytorv i Aalborg. Den store stikkontakt får et tryk ved 17-tiden. Herefter er der lagt op til julestemning og god musik, når Shaka Loveless og Rasmus Walter synger julen i gang med en intim minikoncert på torvet. Sidste år havde Salling også facaden pakket ind i 500.000 energibesparende LED-lys, og her forlød det, at juleudsmykningen gennem to måneder bruger den samme mængde strøm, som en almindelig dansk husstand bruger på en måned.